Geimverumyndinni Under the Skin , þar sem Scarlett Johansson leikur geimveru sem þvælist um Skotland og tælir puttaferðalanga upp í bíl sinn og drepur þá , var tekið með hálfvelgju á kvikmyndahátíðinni í Feneyjum sem nú stendur yfir . Annari kvikmynd , mynd um limlestingar og masókisma , sem er bönnuð í heimalandi leikstjórans , Suður Kóreu , vakti hins vegar hlátur til merkis um vantrú áhorfenda á því sem þeir sáu . Samkvæmt frétt Reuters fréttstofunnar þá búuðu margir áhorfendur eftir að fjölmiðlasýningu á Under the Skin lauk , en myndin er eftir leikstjórann Jonathan Glazer . Myndinni er lýst sem „ óneitanlega metnaðarfullri en þó að lokum deyfðarlegri og fíflalegri sögu af geimveru á vappi “ , í kvikmyndaritinu Variety . Under the Skin er ein 20 mynda sem keppa um Gullna ljónið , aðalverðlaun kvikmyndahátíðarinnar í Feneyjum sem nú er haldin í 70. sinn . Mynd hins suður kóreska Kim Ki-Duk , Moebius , sem sýnd er utan keppninnar , sem hann vann á síðasta ári með myndinni Pieta , er hinsvegar lýst sem hrífandi spennutrylli um miskunnarlausan okurlánara . Í Under the Skin er Johansson sem geimveran Laura , mynduð í raunverulegum aðstæðum , þar á meðal í verslanamiðstöð og úti á götu í súldarveðri í skosku þorpi , umkringd almenningi í bænum . „ Fólk tók mynd af manni með símunum sínum og var ekki að hjálpa manni , allskonar skrítnir hluti , “ sagði Johannsson á blaðamannafundi . Þessi tækni var mikilvæg fyrir innihald myndarinnar sagði Glazer , sem þekktastur er fyrir mynd sína Birth frá árinu 2004 . Laura ekur um í hvítum bíl , og stoppar til að spjalla við óframfærna unga menn . Kvikmynd Kim fjallar um kynlíf og sársauka og hefst á því að kona sker kynfærin undan unglingssyni sínum , og er slitrótt saga angistar , reiði og æsings , en lítið er um samtöl í myndinni . Hinn nú limlesti ungi maður og faðir hans gera tilraunir með masókisma og sonurinn þróar með sér samband með fyrrum ástkonu föður síns . Kim er búinn að klippa myndina til , til að fá hana sýnda í Kóreu , en yfirvöld þar í landi vildu vernda fólk sem ekki hefði náð nægum þroska , fyrir myndinni , að því er leikstjórinn sagði á blaðamannafundi í Feneyjum . „ Það þarf að skoða vandamálið varðandi ritskoðun sérstaklega í framtíðinni , “ sagði Kim , en mynd hans The Isle , varð til þess að tveir menn féllu í yfirlið á hátíðinni í Feneyjum árið 2000 . Kim segir að í Suður Kóreu sé hann sakaður um að gera ofbeldisfullar kvikmyndir sem ráðist gegn Kóreu . „ Ég gagnrýni land mitt því ég elska það . Þó að ég elski land mitt þýðir það ekki að ég eigi að hætta að spyrja spurninga eða að ég eigi að loka augunum , “ bætti hann við .